open-index/open-wikipedia-markdown huggingface dataset:
วัดถ้ำผาปู่

**วัดถ้ำผาปู่** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลนาอ้อ อำเภอเมืองเลย จังหวัดเลย

วัดถ้ำผาปู่ แต่เดิมเป็นสำนักสงฆ์ สร้างเมื่อ พ.ศ. 2475 จนกระทั่ง พ.ศ. 2495 หลวงปู่คำดี ปภาโส ได้นำสานุศิษย์จากจังหวัดขอนแก่นมาจำพรรษาและสร้างถาวรวัตถุ เช่น ศาลา หอระฆัง กุฏิ และได้ตั้งเป็นวัดฝ่ายธรรมยุติกนิกาย ได้รับพระราชทานวิสุงคามสีมาเมื่อ พ.ศ. 2511 พ.ศ. 2521 นายเจมส์ เพนนี นักศึกษาปริญญาเอกคณะมานุษยวิทยา มหาวิทยาลัยเพนซิลเวเนีย ได้ร่วมสำรวจกับโครงการโบราณคดีภาคตะวันออกเฉียงเหนือของกรมศิลปากร เริ่มมีการค้นพบภาพเขียนสีในเขตจังหวัดเลย ต่อมาเมื่อ พ.ศ. 2526 อาจารย์ปฐมฤกษ์ เกตุทัต จากคณะโบราณคดี มหาวิทยาลัยศิลปากร ได้เข้าสำรวจและพบภาพเขียนสีอยู่บนเพิงผาวัดถ้ำผาปู่ จังหวัดเลย

ภายในวัดมีถ้ำผาปู่อยู่ใต้ภูเขาหิน มีพระพุทธรูปประดิษฐ์อยู่ภายในถ้ำ และมีหินงอก หินย้อย บริเวณภายนอกถ้ำเป็นแหล่งอาศัยของค่างแว่น ชะนี และลิง หลักฐานทางโบราณคดีที่พบ ได้แก่ ภาพเขียนสียุคก่อนประวัติศาสตร์ ซึ่งกรมศิลปากรเคยสำรวจพบตั้งแต่ พ.ศ. 2526 จำนวน 6 ภาพ อยู่สูงจากพื้นดินประมาณ 3–5 เมตร ทั้ง 6 ภาพ ได้แก่ ภาพที่ 1 ภาพเส้นคู่ขนาน 3 เส้น ขนาดสูงประมาณ 1 เมตร ภาพที่ 2 ภาพรูปสามเหลี่ยมทึบต่อกันขนานด้วยเส้นสองข้าง ภาพที่ 3 ภาพสี่เหลี่ยมบรรจุรูปสามเหลี่ยมทึบภาพที่ 4 ภาพแถบเส้นทึบตั้งฉากกับเส้นทึบในแนวนอน สูง 49 เซนติเมตร ภาพที่ 5 ภาพรูปสามเหลี่ยมผืนผ้าทึบ สูง 74 เซนติเมตร และภาพที่ 6 ภาพวงกลมเส้นหยักและเส้นตรงผสมกัน นอกจากนี้ภายในวัดยังมีพิพิธภัณฑ์หลวงปู่คำดี ปภาโส วัดยังมีเจดีย์ของหลวงปู่คำดี ปภาโส ที่บริเวณด้านหน้าทางเข้าวัดถ้ำผาปู่ สร้างขึ้นเมื่อ พ.ศ. 2536 เพื่อเป็นอนุสรณ์สถานที่พระราชทานเพลิงศพหลวงปู่คำดี สร้างเสร็จเมื่อ พ.ศ. 2537

## อ้างอิง

หมวดหมู่:โบราณสถานในจังหวัดเลย
ถ้ำผาปู่
หมวดหมู่:สิ่งก่อสร้างในอำเภอเมืองเลย
สมเกียรติ ฉันทวานิช

**สมเกียรติ ฉันทวานิช** (เกิด 18 มีนาคม พ.ศ. 2477) อดีตสมาชิกสภาผู้แทนราษฎรกรุงเทพมหานคร 4 สมัย สังกัดพรรคประชาธิปัตย์

## บทบาททางการเมือง
สมเกียรติชนะเลือกตั้งเป็นสมาชิกสภากรุงเทพมหานคร (ส.ก.) จากเขตยานนาวาในการเลือกตั้งสมาชิกสภากรุงเทพมหานคร พ.ศ. 2528 ต่อมาในการเลือกตั้งสมาชิกสภากรุงเทพมหานคร พ.ศ. 2533 เขาลงสมัครรับเลือกตั้งอีกครั้งแต่ลงเขตบางคอแหลม เขาไม่ได้รับเลือก

สมเกียรติเข้าสู่การเมืองระดับประเทศด้วยการลงสมัครรับเลือกตั้งสมาชิกสภาผู้แทนราษฎรกรุงเทพมหานคร ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 โดยนายสมเกียรติลงเขต 6 กรุงเทพมหานคร สังกัดพรรคประชาธิปัตย์ แต่ไม่ได้รับเลือกตั้ง ต่อมาในการเลือกตั้งเดือนกันยายนในปีเดียวกัน เขาชนะการเลือกตั้งเป็นสมาชิกสภาผู้แทนราษฎร สังกัดพรรคประชาธิปัตย์เช่นเดิม ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 สมเกียรติลงสมัครรับเลือกตั้งเช่นเดิม แต่ไม่ได้รับเลือก โดยในขณะนั้นจะมีสมาชิกสภาผู้แทนราฎร 2-3 คน ต่อ 1 เขตการเลือกตั้ง ซึ่งเขต 6 ที่นายสมเกียรติลงสมัครนั้นมีสมาชิกสภาผู้แทนราษฎร 3 คน เขาเป็นผู้สมัครเพียงคนเดียวของพรรคประชาธิปัตย์ที่ไม่ได้รับเลือก (อีก 2 คนที่ได้รับเลือกคือ นายเจริญ คันธวงศ์ และนายพิชัย รัตตกุล)

ในยุคที่พรรคประชาธิปัตย์มีคู่แข่งทางการเมืองคือพรรคไทยรักไทย สมเกียรติเป็น 1 ใน 8 สมาชิกสภาผู้แทนราษฎรกรุงเทพมหานครสังกัดพรรคประชาธิปัตย์ ที่ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 แต่ต่อมาในวันที่ 3 พฤศจิกายน พ.ศ. 2553 เขาถูกศาลวินิจฉัยให้ออกจากตำแหน่งเพราะขาดคุณสมบัติพร้อมกับนักการเมืองอีก 5 คน และมีการจัดการเลือกตั้งซ่อมขึ้นในวันที่ 12 ธันวาคม พ.ศ. 2553 แต่เขาไม่ได้ลงสมัครเนื่องจากอายุมากแล้ว

## เครื่องราชอิสริยาภรณ์

## อ้างอิง

หมวดหมู่:นักการเมืองไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:สมาชิกสภากรุงเทพมหานคร
หมวดหมู่:นักการเมืองพรรคประชาธิปัตย์
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ม.ป.ช.
อองสง

**อองสง** (เสียชีวิต ค.ศ. 228–229)  มีชื่อในภาษาจีนกลางว่า **หวาง ซฺวาง** () เป็นนายทหารของรัฐวุยก๊กในยุคสามก๊กของจีน อองสงเข้าร่วมในการรบในแนวหน้าด้านตะวันตกเพื่อต้านการบุกของจ๊กก๊กอันเป็นรัฐอริของวุยก๊ก อองสงถูกสังหารในยุทธการที่รบกับทัพจ๊กก๊ก 

## ประวัติ
ในปี ค.ศ. 228 ฤดูหนาว จูกัดเหลียงอัครมหาเสนาบดีและผู้สำเร็จราชการแห่งจ๊กก๊กนำกำลังทหารเข้าล้อมอำเภอตันฉอง (陳倉 *เฉินชาง*; ปัจจุบันคือเขตเฉินชาง นครเป่าจี มณฑลฉ่านซี ประเทศจีน) แต่หลังจากการปิดล้อมมากกว่า 20 วัน จูกัดเหลียงก็ยังไม่สามารถยึดตันฉองได้ เพราะเฮ็กเจียวป้องกันตันฉองได้อย่างเหนียวแน่น จูกัดเหลียงเห็นว่ากำลังเสริมของวุยก๊กกำลังยกมาถึงและเสบียงในทัพจ๊กก๊กก็หมดแล้ว จูกัดเหลียงจึงจำต้องถอนทัพกลับ อองสงนำกำลังทหารวุยก๊กไล่ตามตีและเข้ารบกับทัพจ๊กก๊ก แต่อองสงพ่ายแพ้และถูกสังหารในที่รบ

## ในนิยาย''สามก๊ก''
อองสงปรากฏเป็นตัวละครรองในนิยายอิงประวัติศาสตร์เรื่อง*[[สามก๊ก]]*ในศตวรรษที่ 14 ซึ่งเล่าเรื่องเหตุการณ์ก่อนและระหว่างยุคสามก๊ก ในนวนิยาย อองสงมีชื่อรองว่า **จื่อเฉฺวียน** () มีชื่อเสียงจากทักษะในการใช้ลูกตุ้มดาวตกเป็นอาวุธ ระหว่างการล้อมตันฉอง อองสงนำกองหน้าของทัพวุยก๊กที่นำโดยโจจิ๋นเข้ารับกับทัพจ๊กก๊กในยุทธการ อองสงทำให้เตียวหงีขุนพลจ๊กก๊กบาดเจ็บสาหัส แต่สังหารไม่สำเร็จเพราะเลียวฮัวและอองเป๋งอีกสองขุนพลจ๊กก๊กเข้ามาช่วยชีวิตเตียวหงี ในที่สุดอองสงก็เสียชีวิตด้วยฝีมือของอุยเอี๋ยนขุนพลจ๊กก๊กระหว่างที่อองสงนำกองกำลังไล่ตามตีทัพจ๊กก๊กที่ล่าถอยไปฮันต๋ง

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซานกั๋วจื้อ*).
* เผย์ ซงจือ (ศตวรรษที่ 5). *[[อรรถาธิบายจดหมายเหตุสามก๊ก]]* (*ซานกั๋วจื้อจู้*).
* ล่อกวนตง (ศตวรรษที่ 14). *[[สามก๊ก]]* (*ซันกั๋วเหยี่ยนอี้*).

หมวดหมู่:ขุนพลของวุยก๊ก
พาสคีย์

**พาสคีย์** () เป็นวิธีลงชื่อเข้าบัญชีผู้ใช้ในเว็บไซต์หรือในแอปโดยผู้ใช้ไม่ต้องจำโดยเฉพาะ ๆ
กล่าวอีกอย่างก็คือ เป็นข้อมูลดิจิทัลส่วนบุคคลที่ใช้เป็นวิธีพิสูจน์ตัวผู้ใช้ (authentication) โดยไม่ต้องมีรหัสผ่าน
เป็นมาตรฐานที่โปรโหมตโดยเวิลด์ไวด์เว็บคอนซอร์เทียม (W3C) และสมาคม (FIDO Alliance)
เป็นข้อมูลที่มักเก็บไว้ในระบบปฏิบัติการ (เช่น วินโดวส์) หรือใน (เช่น โครม) แล้วซิงก์ (ทำให้มีเหมือน ๆ กัน) ไปยังอุปกรณ์ต่าง ๆ ที่ใช้ระบบเหมือนๆ กัน (เช่น ใช้โครม) โดยอาศัยกลุ่มเมฆ (คราวด์)
แต่ก็ยังอาจจำกัดอยู่ในอุปกรณ์ชิ้นเดียวเช่นกุญแจความปลอดภัย (security key) ต่างหาก ๆ เช่น ยูบิคีย์
เป็นมาตรฐานที่สะดวกใช้และทนทานต่อปัญหาฟิชชิงได้ดีกว่าวิธีพิสูจน์ผู้ใช้ที่เคยมีมาก่อน เช่น การใช้ที่อยู่อีเมลบวกกับรหัสผ่าน
เป็นระบบที่ปลอดภัยเพราะผู้ใช้ต้องมีตัวอุปกรณ์เอง (เช่น สมาร์ตโฟน กุญแจความปลอดภัย หรือคอมพิวเตอร์) เป็นปัจจัยความปลอดภัยประการที่หนึ่ง และมักต้องพิสูจน์ตนเองด้วยลักษณะทางชีวมิติ (เช่น ลายนิ้วมือ) 
เป็นปัจจัยความปลอดภัยประการที่สอง โดยไม่ต้องจำรหัสผ่านสำหรับปัจจัยทั้งสอง

ในการตลาด คำว่า **พาสคีย์** เป็นคำที่เลือกใช้แทนคำอื่น ๆ ที่เกี่ยวข้องกัน เช่น ไฟโด หรือเว็บออเทน เพราะมีโอกาสทำให้สับสนน้อยกว่า
แม้จะเข้าใจกันผิด ๆ บ้างว่า พาสคีย์ใช้ได้เฉพาะกับอุปกรณ์ของแอปเปิลเท่านั้น

## ประวัติ
คำว่า **พาสคีย์** เริ่มเป็นคำนิยมตั้งแต่เดือนมิถุนายน 2022 เมื่อบริษัทแอปเปิลประกาศว่าจะสนับสนุนมาตรฐานนี้ในระบบปฏิบัติการไอโอเอสและแมคโอเอส
เพราะเป็นครั้งแรกที่ได้ยินคำนี้ จึงมักคิดกันว่าเป็นลูกเล่นที่มีเฉพาะในผลิตภัณฑ์ของแอปเปิล
แต่จริง ๆ บริษัทอื่น ๆ รวมทั้งไมโครซอฟท์และกูเกิลต่างก็ใช้คำนี้เช่นกัน
ดังนั้นในภาษาอังกฤษ จึงควรใช้เป็นนามสามัญ (คือ สะกดเป็นอักษรเล็ก ยกเว้นเมื่อใช้หน้าประโยค)
ส่วนกูเกิลได้ประกาศว่าระบบปฏิบัติการและกูเกิล โครมจะสนับสนุนพาสคีย์ในเดือนตุลาคม 2022
และสามารถใช้กับบัญชีกูเกิลส่วนตัวได้ในเดือนพฤษภาคม 2023

ส่วนบริษัทตัวจัดการรหัสผ่าน Dashlane เป็นบริษัทแรกที่สนับสนุนการเก็บพาสคีย์ไว้ในส่วนขยายของเว็บบราวเซอร์ในเดือนสิงหาคม 2022
ตามด้วย NordPass ในเดือนกุมภาพันธ์ 2023
ในเดือนพฤษภาคม 2023 กูเกิลจึงประกาศว่าสามารถเริ่มใช้พาสคีย์ในบริการลงชื่อเข้าบัญชีต่าง ๆ ได้แล้ว

โปรแกรมตัวจัดการรหัสผ่านอื่น ๆ ต่างก็มีแผนสนับสนุนมาตรฐานนี้

## เชิงอรรถและอ้างอิง

หมวดหมู่:ความมั่นคงของระบบคอมพิวเตอร์
หมวดหมู่:การบริหารระบบ
หมวดหมู่:การระบุ
หมวดหมู่:มาตรฐานเวิลด์ไวด์เว็บคอนซอร์เทียม
หมวดหมู่:ความมั่นคงของเครือข่ายคอมพิวเตอร์
หมวดหมู่:อินเทอร์เน็ต
หมวดหมู่:เทคโนโลยีเว็บ
หมวดหมู่:วิทยาการเข้ารหัสลับ
ประเทศคูเวตในเอเชียนเกมส์ 2022

**ประเทศคูเวต** จะเข้าร่วมแข่งขันเอเชียนเกมส์ 2022 ที่หางโจว, มณฑลเจ้อเจียง, ประเทศจีน ตั้งแต่วันที่ 23 กันยายนถึง 8 ตุลาคม ค.ศ. 2023 เดิมทีการแข่งขันมีกำหนดจะจัดขึ้นในเดือนกันยายนถึงตุลาคม ค.ศ. 2022 แต่เนื่องจากการรระบาดของโควิด-19ที่เพิ่มขึ้นในจีน การแข่งขันจึงถูกเลื่อนออกไปและกำหนดเวลาใหม่

## นักกีฬา
ประเทศคูเวตส่งนักกีฬา 133 คน ชาย 111 คน และหญิง 22 คน ในกีฬา 25 รายการ

## กรีฑา

### ชาย
**รายการลู่และถนน**

## อ้างอิง

คูเวต
2022
อี ซัง-ย็อบ

**อี ซัง-ย็อบ** (; เกิด 8 พฤษภาคม ค.ศ. 1983) เป็นนักแสดงชาวเกาหลีใต้ เขามีชื่อเสียงจากการนำแสดงในซิทคอมเรื่อง *[[Living Among the Rich]]* (2554–2555), ละครประโลมโลกเรื่อง *[[The Innocent Man (2012 TV series)|The Innocent Man]]* (2555), ละครย้อนยุคเรื่อง *[[Jang Ok-jung, Living by Love]]* (2013) และละครแฟนตาซีเรื่อง *[[Once Again (South Korean TV series)|Once Again]]* (2560)

อีได้รับบทนำครั้งแรกในละครสุดสัปดาห์เรื่อง *[[A Little Love Never Hurts]]* (2013) เขาได้รับการยกย่องอย่างมากจากการแสดงเป็น ยุน กยู-จินในละครสุดสัปดาห์เรือ่ง *[[Once Again (ละครโทรทัศน์เกาหลีใต้)|อีกครั้ง]]* (2020)

## ผลงานการแสดง
### ภาพยนตร์

## อ้างอิง

## แหล่งข้อมูลอื่น
* 
* 
* 

หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2526
หมวดหมู่:นักแสดงชายจากโซล
สมาคมกรีฑาเอเชีย

thumb|right|150px|ดาห์ลัน จูมาน อัล-ฮาหมัดระหว่างงานแถลงข่าวที่โดฮา

**สมาคมกรีฑาเอเชีย** () เป็นองค์กรปกครองระดับทวีปสำหรับกีฬากรีฑาในทวีปเอเชีย มีสำนักงานใหญ่ตั้งอยู่ที่ประเทศไทย มีหน้าที่จัดการแข่งขันกรีฑาชิงแชมป์เอเชียและการแข่งขันกรีฬากรีฑาระดับทวีปอื่น ๆ

ประธานคนปัจจุบันชื่อ ดาห์ลัน จูมาน อัล-ฮาหมัด จากประเทศกาตาร์ ซึ่งได้รับการเลือกให้ดำรงตำแหน่งใน ค.ศ. 2013 ซูเรช คาลมาดีจากประเทศอินเดีย เป็นประธานตั้งแต่ ค.ศ. 2000 ถึง 2013

## สมาคมสมาชิก

## อ้างอิง

หมวดหมู่:องค์กรกีฬา
หมวดหมู่:สหพันธ์กีฬาระหว่างประเทศ
เราะชีด อาลี อัล-เกลานี

**เราะชีด อาลี อัล-เกลานี**  (, )&nbsp;(ค.ศ. 1892 – 28 สิงหาคม ค.ศ. 1965) เป็นนักการเมืองชาวอิรักที่ดำรงตำแหน่งเป็นนายกรัฐมนตรีแห่งราชอาณาจักรอิรักถึงสามสมัย: ตั้งแต่เดือนมีนาคม ถึง เดือนพฤศจิกายน ค.ศ. 1933 ตั้งแต่เดือนมีนาคม ค.ศ. 1940 ถึง เดือนกุมภาพันธ์ ค.ศ. 1941 และตั้งแต่เดือนเมษายน ถึงเดือนพฤษภาคม ค.ศ. 1941 เขาเป็นที่จดจำส่วนใหญ่ในฐานะที่เป็นนักชาตินิยมอาหรับคนหนึ่งที่ร้อนแรง ที่ได้พยายามขจัดอิทธิพลอังกฤษออกจากอิรักด้วยการเริ่มก่อรัฐประหารต่อต้านรัฐบาลใน ค.ศ. 1941 ในช่วงวาระการดำรงตำแหน่งที่สั้นของเขาในฐานะที่เป็นนายกรัฐมนตรี ใน ค.ศ. 1940 และ ค.ศ. 1941 เขาได้พยายามเจรจาทำข้อตกลงกับฝ่ายอักษะในช่วงสงครามโลกครั้งที่สองเพื่อต่อต้านอิทธิพลอังกฤษในอิรัก

หมวดหมู่:บุคคลที่เกิดในปี พ.ศ. 2435
หมวดหมู่:บุคคลที่เสียชีวิตในปี พ.ศ. 2508
หมวดหมู่:ชาวอิรัก
หมวดหมู่:นักการเมืองอิรัก
ผ่อน ปลัดรักษา

พลตำรวจโท **ผ่อน ปลัดรักษา** (เกิด 25 มีนาคม พ.ศ. 2467) เป็นอดีตนายตำรวจชาวไทย อดีตผู้บัญชาการตำรวจภูธรภาค 3 และยังมีศักดิ์เป็นบิดาของแพทย์หญิงพักตร์พิไล ทวีสิน ภริยาเศรษฐา ทวีสิน อดีตนายกรัฐมนตรีคนที่ 30 ของประเทศไทย

## ประวัติ
ผ่อน เกิดเมื่อวันที่ 25 มีนาคม พ.ศ. 2467 (นับแบบใหม่) ด้านครอบครัวสมรสกับนางอุดมศรี ปลัดรักษา (สกุลเดิม รามอินทรา หรือ จุลัยยานนท์) ธิดาพลตำรวจโทพระรามอินทรา (ดวง จุลัยยานนท์) อดีตอธิบดีกรมตำรวจคนที่ 6 และอดีตปลัดกระทรวงมหาดไทย คนที่ 11 มีบุตรธิดารวม 4 คน หนึ่งในนั้นคือ แพทย์หญิงพักตร์พิไล ทวีสิน

## รับราชการ
หลังจากจบการศึกษาจากโรงเรียนนายร้อยทหารบก (โรงเรียนนายร้อยพระจุลจอมเกล้า ในปัจจุบัน โดยในขณะนั้นนักเรียนนายร้อยตำรวจยังต้องเรียนร่วมกับนักเรียนนายร้อยทหารบก) เมื่อ พ.ศ.  2488 ก็ได้รับพระราชทานยศเป็น นายร้อยตำรวจตรี เมื่อวันที่ 1 กันยายน ปีเดียวกัน รุ่นเดียวกันกับพลตํารวจโทเสมอ ดามาพงศ์ อดีตผู้ช่วยอธิบดีกรมตำรวจ บิดาของพลตํารวจเอกเพรียวพันธ์ ดามาพงศ์ อดีตผู้บัญชาการตำรวจแห่งชาติ และคุณหญิงพจมาน ดามาพงศ์ ก่อนจะเจริญก้าวหน้าในราชการตามลำดับโดยดำรงตำแหน่งต่าง ๆ ได้แก่

* 1 ตุลาคม 2516 – พลตํารวจตรี
* 24 มิถุนายน 2518 – ผู้ช่วยผู้บัญชาการตำรวจนครบาล
* 14 มกราคม 2520 – รองผู้บัญชาการตำรวจนครบาล
* 13 พฤศจิกายน 2523 – รองจเรตำรวจ
* 14 ตุลาคม 2524 – รองผู้บัญชาการตำรวจนครบาล
* 1 ตุลาคม 2526 – ผู้บัญชาการตำรวจภูธรภาค 3 รับพระราชทานยศ พลตำรวจโท

## เครื่องราชอิสริยาภรณ์

## อ้างอิง

หมวดหมู่:ตำรวจชาวไทย
หมวดหมู่:ชาวไทยที่มีอายุเกิน 100 ปี
โรงเรียนบางอ้อศึกษา

**โรงเรียนบางอ้อศึกษา** ก่อตั้งโดยมูลนิธิบางอ้อ โดยนายประชา มุขตารี ได้ริเริ่มก่อตั้งมูลนิธิร่วมกับพี่น้องชาวมุสลิมตระกุลต่างๆ ในย่านบางอ้อ เพื่อพัฒนาการศึกษาแก่เยาวชนทั้งในทางศาสนาและทางวิชาการสามัญ จึงได้ก่อตั้งสถานศึกษาแห่งใหม่ของบางอ้อ แทนโรงเรียนเจริญวิทยาคารที่เลิกไป และดำเนินการก่อสร้างอาคารเรียนบนที่ดินของมูลนิธิดำรงผล ซึ่งอนุญาตให้มูลนิธิบางอ้อเช่าที่ดินประมาณ 4 ไร่ และทำพิธีเปิดอาคารเรียน โดยหม่อมหลวงปิ่น มาลากุล รัฐมนตรีว่าการกระทรวงศึกษาธิการ และอาจารย์ต่วน สุวรรณศาสน์ จุฬาราชมนตรี เมื่อวันที่ 7 มีนาคม พ.ศ. 2502 

โรงเรียนได้รับอนุญาตให้เปิดทำการสอนจากกระทรวงศึกษาธิการ เมื่อวันที่ 23 มีนาคม พ.ศ. 2502 โรงเรียนบางอ้อศึกษาในระยะแรกใช้แนวนโยบายของโรงเรียนเซนต์คาเบรียลเป็นแนวทางในการจัดการศึกษาและมีการเรียนการสอนภาษาอังกฤษ

## สัญลักษณ์ประจำโรงเรียน
* **ตราประจำโรงเรียน** 
** **สมอเรือ** หมายถึง ความมั่นคง หนักแน่น
** **แสงสว่าง** หมายถึง มีสติปัญญาที่ส่องนำทาง
** **รัศมี** หมายถึง มีความรู้กว้างไกล
** **ดาวเดือน** หมายถึง ความเป็นมุสลิม
** **บ.อ.ศ.** หมายถึง โรงเรียนบางอ้อศึกษา

## แหล่งข้อมูลอื่น
* เฟซบุ๊กโรงเรียนบางอ้อศึกษา

## อ้างอิง

หมวดหมู่:โรงเรียนในเขตบางพลัด
หมวดหมู่:สิ่งก่อสร้างตั้งแต่ พ.ศ. 2502
โฮ่วฮั่นชู

***โฮ่วฮั่นชู*** () หรือ ***ตำราประวัติศาสตร์ราชวงศ์ฮั่นยุคหลัง*** เป็นหนึ่งในตำราประวัติศาสตร์จีนยี่สิบสี่ชุดและมีเนื้อหาครอบคุลมประวัติศาสตร์ยุคราชวงศ์ฮั่นตั้งแต่ปี ค.ศ. 6 ถึง ค.ศ. 189 ซึ่งเป็นยุคที่รู้จักในคำเรียกว่ายุคราชวงศ์ฮั่นตะวันออกหรือราชวงศ์ฮั่นยุคหลัง ตำรารวบรวมโดยฟ่าน เย่และคนอื่น ๆ ในศตวรรษ 5 ในยุคราชวงศ์หลิวซ่ง โดยใช้ตำราประวัติศาสตร์และเอกสารในยุคก่อน ๆ จำหนวนหนึ่งเป็นแหล่งข้อมูล

## ภูมิหลัง
ในปี ค.ศ. 23 หวัง หมั่งขุนนางราชวงศ์ฮั่นถูกโค่นล้มโดยการก่อการกำเริบของกลุ่มชาวนาที่รู้จักในคำเรียกว่ากลุ่มคิ้วแดง การล่มสลายของหวัง หมั่งเป็นการแบ่งราชวงศ์ฮั่นยุคต้น (ราชวงศ์ฮั่นตะวันตก) ออกจากราชวงศ์ฮั่นยุคหลัง (ราชวงศ์ฮั่นตะวันออก) 

*โฮ่วฮั่นชู*ในฐานะตำราประวัติศาสตร์ดั้งเดิมมีความแปลกที่รวบรวมเสร็จเมื่อกว่าสองร้อยปีให้ลังจากการล่มสลายของราชวงศ์ แหล่งข้อมูลปฐมภูมิของฟ่าน เย่คือ *ตงกวานฮั่นจี้* (東觀漢記; "บันทึกราชวงศ์ฮั่นแห่งสำนักตะวันออก") ซึ่งเขียนขึ้นร่วมสมัยราชวงศ์ฮั่น

## เนื้อหา

## อ้างอิง
### อ้างอิง

### บรรณานุกรม

* Chavannes, Édouard (1906). "Trois généraux chinois de la dynastie des Han orientaux. Pan Tch’ao (32-102 p.C.); – son fils Pan Yong; – Leang K’in (112 p.C.). Chapitre LXXVII du ''Heou Han chou''." *[[T'oung Pao]]*, Série II, Vol. 7, pp.&nbsp;210–269.
* 
* 
* Yu, Taishan. 2004. *A History of the Relationships between the Western and Eastern Han, Wei, Jin, Northern and Southern Dynasties and the Western Regions*. Sino-Platonic Papers No. 131 March, 2004. Dept. of East Asian Languages and Civilizations, University of Pennsylvania.
* Tan, Jiajian, ''Hou Hanshu'' (''Book of Later Han''). *[[Encyclopedia of China]]* (Chinese Literature Edition), 1st ed.
*   Contains Wylie's English translation of Volumes 85 (History of the Eastern Barbarians), 86 (History of the Southern and South-Western Barbarians) and 87 (History of the Western Keang) of the *Book of the Later Han*.

## อ่านเพิ่มเติม
* Yap, Joseph P. (2019). *The Western Regions, [[Xiongnu]] and Han, from the Shiji, [[Hanshu]] and [[Hou Hanshu]]*. .

## แหล่งข้อมูลอื่น
* Silk Road Seattle - University of Washington (The Silk Road Seattle website contains many useful resources including a number of full-text historical works, maps, photos, etc.)
* Hou Han Shu
* ''โฮ่วฮั่นชู'' 《後漢書》 ข้อความภาษาจีนพร้อมศัพท์ภาษาอังกฤษที่เข้าคู่

หมวดหมู่:ตำราประวัติศาสตร์จีนยี่สิบสี่ชุด
หมวดหมู่:หนังสือประวัติศาสตร์ในศตวรรษที่ 5
หมวดหมู่:หนังสือประวัติศาสตร์เกี่ยวกับราชวงศ์ฮั่น
หมวดหมู่:ราชวงศ์หลิวซ่ง
หมวดหมู่:หนังสือภาษาจีนในศตวรรษที่ 5
ฟ่าน เย่

**ฟ่าน เย่**  (; ค.ศ. 398 – 23 มกราคม ค.ศ. 446) ชื่อรอง **เว่ย์จง** (蔚宗) เป็นนักประวัติศาสตร์และขุนนางชาวจีนของราชวงศ์หลิวซ่งในยุคราชวงศ์เหนือ-ใต้ เป็นผู้รวบรวมของตำราประวัติศาสตร์*[[โฮ่วฮั่นชู]]* 

ฟ่าน เย่เป็นบุตรชายคนที่ 4 ของฟ่าน ไท่ (范泰) ฟ่าน เย่เกิดในบริเวณที่เป็นเช่าซิง มณฑลเจ้อเจียงในปัจจุบัน แต่บ้านเกิดของฟ่าน เย่อยู่ที่นครหนานหยาง มณฑลเหอหนาน

ฟ่าน เย่เป็นผู้ถืออเทวนิยมซึ่งวิพากย์วิจารณ์ศาสนาพุทธ, หยินหยาง และแนวคิดดเรื่องอาณัติแห่งสวรรค์อย่างหนัก โดยอ้างถึงการศึกษาทางวิทยาศาสตร์ของจาง เหิงเป็นหลักฐาน

ฟ่าน เย่มีชีวประวัติอยู่ใน*[[ซ่งชู]]* (เล่มที่ 69)

## หมายเหตุ

## อ้างอิง

### บรรณานุกรม

* Tan, Jiajian, "Hou Hanshu" ("Book of Later Han"). *[[Encyclopedia of China]]* (Chinese Literature Edition), 1st ed.

## อ่านเพิ่มเติม
* Yap, Joseph P. (2019). The Western Regions, Xiongnu and Han, from the Shiji, Hanshu and Hou Hanshu. .

หมวดหมู่:นักประวัติศาสตร์ของราชวงศ์หลิวซ่ง
สมาพันธ์กรีฑาแอฟริกา

**สมาพันธ์กรีฑาแอฟริกา** (;**CAA**; ) เป็นองค์กรปกครองระดับทวีปสำหรับกีฬากรีฑาในทวีปแอฟริกา มีสำนักงานใหญ่อยู่ที่ดาการ์ ประเทศเซเนกัล มีหน้าที่จัดการแข่งขันกรีฑาชิงแชมป์แอฟริกาและการแข่งขันกรีฬากรีฑาระดับทวีปอื่น ๆ 

ประธานาธิบดีคนปัจจุบันคือ ฮาหมัด คัลคาบา มัลบูม จากประเทศแคเมอรูน

## สมาชิกสหพันธ์

## อ้างอิง

## แหล่งข้อมูลอื่น
* CAA official website

หมวดหมู่:องค์กรกีฬา
หมวดหมู่:สหพันธ์กีฬาระหว่างประเทศ
เฉา (นาฏกรรม)

**เฉา**, **ฉะอู** หรือ **ฉะอุ** (อักษรโรมัน: Chhau หรือ Chhou, อักษรเบงกอล: ছৌ, อักษรเทวนาครี: छऊ, โอริยา: ଛଉ) เป็นนาฏกรรมอินเดียกึ่งคลาสสิกที่ผสมผสานธรรมเนียมพื้นถิ่นและศิลปะการป้องกันตัว ปรากฏเฉาอยู่สามรูปแบบซึ่งมีชื่อต่างกันไปสถานที่ ซึ่งได้แก่ *ปุรุลิยาเฉา* (Purulia Chhau) จากปุรุลิยาในรัฐเบงกอลตะวันตก, *เสรายเกลลาฉะอู* (Seraikella Chhau) จากเสรายเกลาในรัฐฌารขัณฑ์ และ *มยุรภัญช์ฉะอุ* (Mayurbhanj Chhau) จากมยุรภัญช์ในรัฐโอฑิศา

เฉามีลักษณะตั้งแต่ศิลปะป้องกันตัวเพื่อเฉลิมฉลอง, กายกรรม และการแสดงเชิงกีฬาด้วยแก่นแบบนาฏกรรมพื้นบ้าน ไปจนถึงการร่ายรำที่มีแบบแผนภายใต้แก่นทางศาสนาดังที่ปรากฏในลัทธิไศวะ, ลัทธิศักติ และลัทธิไวษณวะ การแต่งกายในการแสดงเฉามีแตกต่างกันไปตามชนิด เช่น เฉาแบบปุรุลิยา กับ เสรายเกลา สวมหน้ากากเพื่อระบุถึงตัวละคร เรื่องราวที่นำมาแสดงด้วยเฉายังรวมถึงเรื่องราวจากมหากาพย์ฮินดู เช่น รามายณะ, มหาภารตะ, ปุราณะต่าง ๆ ไปจนถึงวรรกรรมอินเดียอื่น ๆ

ตามธรรมเนียมแล้ว การแสดงเฉาใช้ผู้ชายทั้งหมด และแสดงเฉลิมฉลองเป็นพิเศษในช่วงฤดูใบไม้ร่วงของทุกปี เฉาอาจเป็นนาฏกรรมที่ผสมผสานมาจากการร่ายรำฮินดูแบบคลาสสิก กับธรรมเนียมของชนเผ่าโบราณต่าง ๆ ในภูมิภาค นาฏกรรมนี้นำพาผู้คนจากพื้นหลังทางเศรษฐสังคมที่หลากหลายมารวมกันภายใต้บรรยากาศแห่งการเฉลิมฉลองและจิตวิญญาณร่วมทางศาสนา

นาฏกรรมเฉามีที่มาจากอินเดียตะวันออก ชื่อนี้อาจมาจากคำสันสกฤต *จายะ* (Chāya; เงา ภาพ หน้ากาก) บ้างกล่าวว่ามาจากคำว่า *จัทมะ* (Chadma; ปลอมตัว) ที่เหลือ ซึ่งรวมถึง สีตากานต์ มหาปัตระ เสนอว่ามาจากคำภาาาโอฑิศา *ฉะอุนิ* (Chhauni; ค่ายทหาร)

## อ้างอิง

หมวดหมู่:นาฏศิลป์อินเดีย
มัสยิดบางอ้อ

**มัสยิดบางอ้อ** มีประวัติความเป็นมาตั้งแต่ช่วงต้นรัชกาลที่ 5 แห่งกรุงรัตนโกสินทร์ ชาวมุสลิมย่านบางอ้อได้ประกอบศาสนกิจร่วมกันบนแพ ก่อนที่จะมีการสร้างอาคารไม้ชั่วคราวทรงหกเหลี่ยมขึ้นในช่วงปลายสมัยรัชกาลที่ 5 เพื่อใช้เป็นสถานที่ทำละหมาดบนที่ตั้งของบริเวณมัสยิดบางอ้อในปัจจุบัน ต่อมาได้มีการสร้างอาคารถาวรขึ้นเป็นเรือนไม้ทรงปั้นหยา โดยมีขนาดใหญ่กว่าอาคารไม้หลังเดิม เรือนไม้ทรงปั้นหยานี้แล้วเสร็จราวปี พ.ศ. 2449 เพื่อเป็นอาคารอเนกประสงค์ ใช้เป็นสถานที่ละหมาดและเรียนคัมภีร์อัลกุรอาน 

ในช่วงต้นรัชกาลที่ 6 เริ่มก่อสร้างอาคารก่ออิฐถือปูนขึ้นอีกหลังหนึ่ง อาคารใหม่หลังนี้มีความสวยงามทัดเทียมอาคารอื่น ๆ ในกรุงเทพฯ ที่สร้างขึ้นในยุคเดียวกัน เมื่อสร้างเสร็จในปี พ.ศ. 2462 จึงได้ใช้เป็นอาคารมัสยิดบางอ้อมาจนถึงปัจจุบัน อาคารมัสยิดได้รับรางวัลจากสมาคมสถาปนิกสยาม เป็นอาคารที่ควรค่าแก่การอนุรักษ์ในปี พ.ศ. 2559

## สถาปัตยกรรม
มัสยิดบางอ้อ มีสถาปัตยกรรมผสมกันระหว่างศิลปะเรอเนซองส์ บาโรก โมกุล ปั้นหยา อาหรับ และเปอร์เซีย โดยมีช่างผู้ก่อสร้างเป็นคนจีน อาคารมัสยิดเป็นอาคารชั้นเดียวก่ออิฐถือปูน ประดับลายปูนปั้นไว้โดยรอบ โดยโครงสร้างหลักก่อสร้างในรูปแบบศิลปะเรอเนซองส์ ที่เน้นความสมมาตรและความเป็นสัดส่วนของรูปทรงเรขาคณิต ที่หน้าบันหรือจั่วมีความหรูหราแบบศิลปะบาโรก ขณะที่หลังคามัสยิดเป็นทรงปั้นหยา ส่วนโดมสีเขียวบนหลังคาหออะษาน (หอคอยสุเหร่า) ได้รับอิทธิพลจากรูปดอกบัวใหญ่ตามคติฮินดูและรูปหม้อน้ำของชาวอาหรับ ซึ่งเป็นองค์ประกอบสำคัญของศิลปะโมกุล ทางขึ้นของหออะษานทั้งสองข้างเป็นบันไดวน ทำด้วยไม้สักที่มีความแข็งแรงและสวยงาม 

อาคารมัสยิดแบ่งออกเป็น 2 ส่วน ส่วนแรกคือ โถงด้านหน้าเป็นอาคารสี่เหลี่ยมผืนผ้าทอดตัวขนานไปกับแนวแม่น้ำเจ้าพระยา ส่วนที่ 2 คือ อาคารส่วนที่ทำพิธีละหมาด เป็นอาคารเกือบสี่เหลี่ยมจัตุรัสที่ไม่ประกบติดกับส่วนโถง แต่เอียงไปตามทิศทางที่ตรงกับทิศตะวันตก ซึ่งมีความหมายว่าผู้ทำละหมาดจะหันหน้าไปในทิศกิบละฮ์ (Qiblah) หรือทิศที่หันไปสู่ที่ตั้งของวิหารอัลกะอ์บะฮ์ ในมัสยิดอัลฮะรอม นครมักกะฮ์ ประเทศซาอุดีอาระเบีย

## วัฒนธรรมชุมชนมัสยิดบางอ้อ
กิจกรรมของชุมชนที่แสดงให้เห็นวัฒนธรรมอาหารของชุมชมมัสยิดบางอ้อคือ "โครงการอาหารสานใจ" โดยมีคุณอุไร มุฮำหมัด และคุณซารีนา นุ่มจำนงค์ เป็นผู้ริเริ่ม ซึ่งเกิดจากสมาชิกในชุมชนต้องการสืบทอดมรดกวัฒนธรรมอาหารเก่าแก่ โดยนำอาหารมาเชื่อมความสัมพันธ์ระหว่างผู้สูงอายุและเยาวชน เพื่อสร้างกิจกรรมให้ผู้ใหญ่ได้เปิดใจถ่ายทอดสูตรอาหารดั้งเดิมของชุมชนไปสู่เด็กรุ่นใหม่ และรักษาตำรับอาหารย่านบางอ้อให้ยังคงอยู่สืบไป

## อ้างอิง

หมวดหมู่:สิ่งก่อสร้างตั้งแต่ พ.ศ. 2462
หมวดหมู่:มัสยิดในกรุงเทพมหานคร
หมวดหมู่:โบราณสถานในเขตบางพลัด
หมวดหมู่:ศาสนสถานในเขตบางพลัด
หมวดหมู่:สิ่งก่อสร้างริมแม่น้ำเจ้าพระยา
โปรแกรมขับอุปกรณ์

**โปรแกรมขับอุปกรณ์** () คือโปรแกรมที่กำกับและควบคุมการทำงานต่าง ๆ ของอุปกรณ์รอบข้างที่เชื่อมต่อกับเครื่องคอมพิวเตอร์ และทำหน้าที่เป็นส่วนต่อประสานระหว่างซอฟต์แวร์กับฮาร์ดแวร์ เสมือนเป็นตัวกลางที่ช่วยให้ระบบปฏิบัติการรวมถึงโปรแกรมประยุกต์สามารถติดต่อกับอุปกรณ์ต่าง ๆ เช่น เมาส์ แป้นพิมพ์ ฯลฯ เพื่อให้ทำงานได้อย่างถูกต้องและเหมาะสม

โปรแกรมขับอุปกรณ์เป็นสิ่งจำเป็นในการนำอุปกรณ์มาใช้ร่วมกับคอมพิวเตอร์ หมายความว่าหากต้องการใช้งานอุปกรณ์กับคอมพิวเตอร์ ก็จะต้องติดตั้งโปรแกรมขับอุปกรณ์ลงเครื่องก่อนจึงจะใช้งานอุปกรณ์ได้ หากไม่ติดตั้ง คอมพิวเตอร์ก็จะไม่รู้จักอุปกรณ์นั้น ก็จะไม่สามารถใช้งานอุปกรณ์ได้

โปรแกรมขับอุปกรณ์ติดต่อกับอุปกรณ์ผ่านทางบัสหรือระบบการติดต่อในส่วนที่อุปกรณ์เชื่อมต่อกับคอมพิวเตอร์อยู่ เมื่อมีโปรแกรมประยุกต์ทำการเรียกรูทีนภายในโปรแกรมขับอุปกรณ์ โปรแกรมขับอุปกรณ์ก็จะส่งคำสั่งไปยังอุปกรณ์นั้น จากนั้นเมื่ออุปกรณ์ส่งข้อมูลกลับมายังโปรแกรมขับแล้ว โปรแกรมขับก็จะทำการเรียกรูทีนภายในโปรแกรมประยุกต์ที่ทำการเรียกใช้ต่อไป

โปรแกรมขับอุปกรณ์สำหรับฮาร์ดแวร์แต่ละชนิด รวมทั้งระบบปฏิบัติการแต่ละระบบจะแตกต่างกันไป ซึ่งมักทำหน้าที่จัดการกับสัญญาณขัดจังหวะสำหรับส่วนต่อประสานกับฮาร์ดแวร์ (hardware interface) ที่ขึ้นกับเวลาแบบอะซิงโครนัส (asynchronous time-dependent) เมื่อจำเป็น

## อ้างอิง

หมวดหมู่:คำศัพท์คอมพิวเตอร์
กิกะแฟกทอรีเม็กซิโก

**กิกะแฟกทอรีเม็กซิโก** () หรือที่เรียกว่า **กิกะแฟกทอรี 6** () เป็นโรงงานผลิตของบริษัทเทสลาที่จะก่อสร้างใกล้กับมอนเตร์เรย์ ประเทศเม็กซิโก พร้อมการผลิตรถยนต์ใหม่ คาดว่าจะเร็วที่สุดในปี ค.ศ. 2026

## คำอธิบาย
เทสลาจะสร้างกิกะแฟกทอรีใกล้กับมอนเตร์เรย์ โรงงานแห่งนี้จะเป็นการลงทุนโดยเทสลาด้วยมูลค่าประมาณ 10 พันล้านเหรียญสหรัฐ  และจะจ้างคนงานหลายพันคน เมื่อดำเนินการเสร็จสิ้นเต็มรูปแบบ เช่นเดียวกับจ้างคนงานหลายพันคนในระหว่างการก่อสร้าง เมื่อรวมเทสลาและซัพพลายเออร์ โรงงานแห่งนี้มีมูลค่าการลงทุน 15 พันล้านเหรียญสหรัฐ ระหว่างปี ค.ศ. 2023 ถึง 2025 การผลิตคาดการณ์ว่าจะเริ่มภายในปี ค.ศ. 2026

## อ้างอิง

หมวดหมู่:เทสลา
หมวดหมู่:บริษัทรถยนต์
หมวดหมู่:ตราสินค้ารถยนต์
กรีฑาอเมริกาใต้

**กรีฑาอเมริกาใต้** (; ) หรือชื่อเดิมว่า **สมาพันธ์กรีฑาแห่งอเมริกาใต้** (;**CONSUDATLE**; ) เป็นสมาพันธ์ระดับทวีปที่ปกครององค์กรกรีฑาระดับชาติและสหพันธ์ข้ามชาติภายในทวีปอเมริกาใต้ CONSUDATLE เป็นหนึ่งในหกสมาคมในพื้นที่ของกรีฑาโลก (WA) CONSUDATLE ก่อตั้งขึ้นเมื่อวันที่ 24 พฤษภาคม พ.ศ. 2461 ในเมืองบัวโนสไอเรส ประเทศอาร์เจนตินา  ดังนั้น CONSUDATLE จึงอ้างว่าเป็นสมาคมกรีฑาภูมิภาคที่เก่าแก่ที่สุดของโลก สมาชิกผู้ก่อตั้ง ได้แก่ อาร์เจนตินา อุรุกวัย และแอนเดียนชิลี ประเทศอื่น ๆ เข้าร่วมตามลำดับ ได้แก่ บราซิลในปี พ.ศ. 2465 เอกวาดอร์และเปรูในปี พ.ศ. 2468 โบลิเวียในปี พ.ศ. 2473 และโคลัมเบียในปี พ.ศ. 2480 ปารากวัยและเวเนซุเอลาตามมาในภายหลัง และกายอานา ปานามา และซูรินามเข้าร่วมภายในทศวรรษที่ผ่านมา

## อ้างอิง

หมวดหมู่:องค์กรกีฬา
หมวดหมู่:สหพันธ์กีฬาระหว่างประเทศ
คลองบางจาก

**คลองบางจาก** อาจหมายถึง
* คลองบางจาก เขตภาษีเจริญ กรุงเทพมหานคร
* คลองบางจาก เขตพระโขนง กรุงเทพมหานคร
* คลองบางจาก จังหวัดฉะเชิงเทรา
* คลองบางจาก จังหวัดเพชรบุรี
* คลองบางจาก จังหวัดนครศรีธรรมราช
* คลองบางจาก จังหวัดสมุทรปราการ
โปรโตคอลสีฝนของเรา

***โพรโทคอลสีฝนของเรา*** () เป็นซีรีส์อนิเมะโทรทัศน์ดั้งเดิมที่สร้างโดย Team Kitsune ซีรีส์นี้ผลิตโดยสตูดิโอ Quad และกำกับโดย Daishi Kato ออกอากาศตั้งแต่เดือนตุลาคมถึงธันวาคม พ.ศ. 2566

## ตัวละคร
;
:
;
:
;
:
;
:
;
:
;
:
;
:
;
:
;
:

## การผลิตและการเปิดตัว
เมื่อวันที่ 8 กรกฎาคม พ.ศ. 2566 TV Asahi ได้ประกาศซีรีส์โทรทัศน์อนิเมะออริจินัลเรื่องใหม่ชื่อ Protocol: Rain หรือที่รู้จักในชื่อ Our Rainy Protocol ซีรีส์นี้ถูกสร้างขึ้นโดยทีม Kitsune และ Animated โดย Quad กำกับโดย Daishi Kato โดยที่ Yasutaka Yamamoto ทำหน้าที่เป็นหัวหน้าผู้กำกับและดูแลบทซีรีส์ที่สร้างจากโครงเรื่องต้นฉบับโดย Kotsukotsu พร้อมด้วย Katsuhiko Takayama, Kanna Hirayama ดัดแปลงการออกแบบตัวละครดั้งเดิมของ booota สำหรับแอนิเมชัน และ Satoru Kōsaki และ Monaca  ทำหน้าที่แต่งเพลง ซีรีส์ออกอากาศตั้งแต่วันที่ 8 ตุลาคมถึงวันที่ 24 ธันวาคม พ.ศ. 2566 ทางผังรายการ NUMAnimation ของทีวีอาซาฮิ เพลงเปิดของเรื่องคือ "S9aiR" โดย SennaRin ในขณะที่เพลงปิดคือ "Another Complex" โดย Somei ครันชีโรลล์ได้รับลิขสิทธิ์ฉายซีรีส์นี้นอกภูมิภาคเอเชีย ขณะที่มิวส์ คอมมิวนิเคชันได้รับลิขสิทธิ์ฉายซีรีส์นี้ทั้งในเอเชียใต้และเอเชียตะวันออกเฉียงใต้

## หมายเหตุ

## อ้างอิง

## แหล่งข้อมูลอื่น
*  
* 

หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2566
หมวดหมู่:อนิเมะของครันชีโรล
หมวดหมู่:มิวส์ คอมมิวนิเคชัน
หมวดหมู่:อนิเมะและมังงะเกี่ยวกับกีฬา
หมวดหมู่:รายการโทรทัศน์ของทีวีอาซาฮี
มซเคตา

**มซเคตา** ( , ) เป็นเมืองในแคว้นมซเคตา-มเตียเนตี ประเทศจอร์เจีย เป็นหนึ่งในเมืองที่เก่าแก่ที่สุดในจอร์เจียและเป็นหนึ่งในเมืองที่เก่าแก่ที่สุดในโลกที่มีผู้คนอาศัยอยู่อย่างต่อเนื่อง ตั้งอยู่ประมาณ 20&nbsp;กม. (12&nbsp;ไมล์) ทางเหนือของทบิลิซี ที่จุดบรรจบของแม่น้ำมซวารี (Mtkvari) และแม่น้ำอารากวี (Aragvi) มซเคตาเคยเป็นเมืองที่มีป้อมปราการขนาดใหญ่ เป็นศูนย์กลางทางเศรษฐกิจและการเมืองที่สำคัญของราชอาณาจักรไอบีเรีย

เนื่องจากความสำคัญทางประวัติศาสตร์ของเมือง รวมถึงโบสถ์ที่โดดเด่นหลายแห่งและอนุสรณ์สถานทางวัฒนธรรม "อนุสรณ์สถานทางประวัติศาสตร์แห่งมซเคตา" ได้รับการยกย่องให้เป็นมรดกโลกขององค์การยูเนสโก ในปี ค.ศ. 1994 และได้รับการประกาศให้เป็น "เมืองศักดิ์สิทธิ์" โดยคริสตจักรออร์โธดอกซ์จอร์เจีย ในปี 2014

## อ้างอิง

หมวดหมู่:นครศักดิ์สิทธิ์
หมวดหมู่:เมืองในประเทศจอร์เจีย
เทศบาลตำบลหนองสอ

**หนองสอ** เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลลำปาว และพื้นที่ทั้งหมดของหมู่ที่ 4–5, 8 ของตำบลลำคลอง ในอำเภอเมืองกาฬสินธุ์ จังหวัดกาฬสินธุ์ เดิมมีฐานะเป็นสุขาภิบาลหนองสอที่จัดตั้งขึ้นใน พ.ศ. 2535 (เฉพาะบางส่วนของตำบลลำปาว) ในปี พ.ศ. 2538 ได้แยกพื้นที่หมู่บ้านในเขตสุขาภิบาลหนองสอ ได้แก่ หมู่ 5 บ้านปลาเค้าใหญ่, หมู่ 8 บ้านมิตรสัมพันธ์,หมู่ 15 บ้านโนนตูม และอีก 5 หมู่บ้านในเขตสภาตำบลลำปาวจัดตั้งเป็นตำบลลำคลอง ท้องที่สุขาภิบาลจึงอยู่ในเขตทั้ง 2 ตำบล แล้วได้รับการจัดตั้งเป็นเทศบาลตำบลใน พ.ศ. 2542 

ในวันที่ 29 กันยายน พ.ศ. 2547 กระทรวงมหาดไทยให้ยุบองค์การบริหารส่วนตำบลลำปาวเข้ากับพื้นที่เทศบาลตำบลหนองสอ**** เนื่องจากกระทรวงมหาดไทยดำเนินการประกาศยุบรวมสภาตำบลทั้งหมดและองค์การบริหารส่วนตำบลใดที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลอื่น หรือหน่วยการบริหารราชการส่วนท้องถิ่นที่มีเขตติดต่อกันภายในเขตอำเภอเดียวกัน

พื้นที่เทศบาลตั้งอยู่ทางทิศเหนือของอำเภอเมืองกาฬสินธุ์ อยู่ห่างจากที่ว่าการอำเภอเมืองกาฬสินธุ์กับศาลากลางจังหวัดกาฬสินธุ์ประมาณ 18.8 กิโลเมตร อยู่ห่างจากกรุงเทพมหานครประมาณ 542 กิโลเมตร มีพื้นที่รับผิดชอบ 45.85 ตารางกิโลเมตร หรือคิดเป็นพื้นที่ประมาณ 28,656.25 ไร่ ปัจจุบันในเขตเทศบาลมีประชากร 7,292 คน แบ่งเป็นประชากรในเขตตำบลลำปาว 6,247 คนและเขตตำบลลำคลอง 1,045 คน ชุมชนหนาแน่นบริเวณหมู่บ้านหนองสอซึ่งมีทางหลวงแผ่นดินตัดผ่าน คือ ทางหลวงแผ่นดินหมายเลข 227 (กาฬสินธุ์–พังโคน) เป็นย่านการค้าขายและเป็นย่านชุมชนตลอดสองข้างทาง

## อ้างอิง

## แหล่งข้อมูลอื่น
* เว็บไซต์เทศบาลตำบลหนองสอ

หนองสอ
หมวดหมู่:อำเภอเมืองกาฬสินธุ์
หลี่ เฟย์เฟย์

**หลี่ เฟย์เฟย์** (; Fei-Fei Li, เกิดปี 1976) เป็นนักวิทยาการคอมพิวเตอร์ชาวอเมริกันที่เกิดที่ประเทศจีน เธอเป็นที่รู้จักในฐานะผู้สร้างชุดข้อมูลอิมเมจเน็ต ซึ่งช่วยให้เกิดการพัฒนาอย่างเร็วในสาขาคอมพิวเตอร์วิทัศน์ระหว่างทศวรรษ 2010s

เธอเป็นศาสตราจารย์ที่เซควอยอาแคพิทัล (Sequoia Capital) สาขาวิทยาการคอมพิวเตอร์ ประจำมหาวิทยาลัยสแตนฟอร์ด และอดีตประธานคณะกรรมการบริหารของทวิตเตอร์ ปัจจุบันเธอเป็นผู้ร่วมดูแลสถาบันปัญญาประดิษฐ์โดยมีมนุษย์เป็นศูนย์กลางของสแตนฟอร์ด (Stanford Institute for Human-Centered Artificial Intelligence) และ ห้องทดลองสแตนฟอร์ดวิชันแอนด์เลิร์นนิงแล็บ (Stanford Vision and Learning Lab) เธอเป็นผู้ดูแลของห้องทดลองปัญญาประดิษฐ์สแตนฟอร์ด (Stanford Artificial Intelligence Laboratory, SAIL) จากปี 2013 ถึง 2018

ในปี 2017 เธอร่วมก่อตั้ง เอไอฟอร์ออลล์ (AI4ALL) องค์การไม่แสวงผลกำไรที่ทำงานเพื่อเพิ่มความหลากหลายและเพิ่มโอกาสให้แก่ผู้คนในสายการศึกษาเกี่ยวกับปัญญาประดิษฐ์ ความชำนาญการทางการวิจัยของเธอรวมถึง ปัญญาประดิษฐ์, การเรียนรู้ของเครื่อง, การเรียนรู้เชิงลึก, คอมพิวเตอร์วิทัศน์ และ ปริชานประสาทวิทยาศาสตร์

เธอได้รับเลือกเป็นสมาชิกของสถาบันวิศวกรรมศาสตร์แห่งชาติ (NAE) ในปี 2020 จากผลงานในการสร้างรากฐานความรู้ทางการเรียนรู้ของเครื่องและการเข้าใจระบบการมองเห็นรับรู้ (visual understanding) เธอยังเป็นสมาชิกของสถาบันแพทยศาสตร์แห่งชาติ (NAM) และ สถาบันศิลปศาสตร์และวิทยาการแห่งชาติ (AAAS)

## อ้างอิง

## แหล่งข้อมูลอื่น
* 
* 

หมวดหมู่:บุคคลจากเฉิงตู
หมวดหมู่:บุคคลจากรัฐนิวเจอร์ซีย์
หมวดหมู่:นักวิทยาการคอมพิวเตอร์ชาวอเมริกัน
หมวดหมู่:วิศวกรชาวอเมริกัน
หมวดหมู่:ศาสตราจารย์ชาวอเมริกัน
หมวดหมู่:บุคคลจากมหาวิทยาลัยสแตนฟอร์ด
หมวดหมู่:บุคคลจากกูเกิล
อิมเมจเน็ต

โครงการ**อิมเมจเน็ต** (, ) เป็นชุดข้อมูลวิทัศน์ขนาดใหญ่ที่ออกแบบเพื่อใช้ในการค้นคว้าวิจัยซอฟต์แวร์จำแนกวัตถุวิทัศน์ (visual object recognition) มีภาพมากกว่า 14 ล้านภาพ ที่ได้รับการติดป้ายด้วยมือ (hand-annotated) ในโครงการ เพื่อระบุว่าวัตถุในภาพคืออะไร และในจำนวนนี้มีอย่างน้อยหนึ่งล้านภาพที่มีการตีกรอบขอบเขตของวัตถุด้วย อิมเมจเน็ตประกอบด้วยมากกว่า 20,000 หมวดหมู่ โดยเป็นหมวดหมู่สิ่งของทั่วไปเช่น "ลูกโป่ง" หรือ "สตรอว์เบอร์รี" ซึ่งแต่ละหมวดหมู่มีภาพอยู่หลายร้อยภาพ ชุดข้อมูลของการระบุวัตถุบนภาพจากยูอาร์แอลภาพจากแหล่งตติยภูมินั้นสามารถเข้าถึงได้โดยเสรีผ่านอิมเมจเน็ต กระนั้นภาพเหล่านั้นอิมเมจเน็ตไม่ได้เป็นเจ้าของ นับตั้งแต่ปี 2010 โครงการอิมเมจเน็ตได้จัดการแข่งขันซอฟต์แวร์ในชื่อ การแข่งขันการจำแนกวิทัศน์ขนานใหญ่อิมเมจเน็ต (ImageNet Large Scale Visual Recognition Challenge) หรือ ILSVRC ที่ซึ่งโปรแกรมซอฟต์แวร์แข่งขันกันในการคัดแยกวัตถุและฉากภาพ

## ชุดข้อมูล
อิมเจเน็ตใช้การคราวด์ซอร์ซในขั้นตอนการติดป้ายภาพ (annotation) การติดป้ายในระดับภาพ (image-level annotation) ระบุการมีอยู่หรือไม่มีอยู่ของชั้นวัตถุในภาพหนึ่ง ๆ เช่น "มีหมีอยู่ในภาพนี้" หรือ "ไม่มีหมีอยู่ในภาพนี้" การติดป้ายระดับวัตถุ (Object-level annotation) จะวาดขอบเขตของวัตถุที่ระบุนั้น ๆ ในภาพ อิมเมจเน็ตใช้ตัวแปลของชุดเวิร์ดเน็ตที่กว้างใหญ่เพื่อจัดหมวดหมู่วัตถุ มีการเพิ่มเติม 120 หมวดหมู่ของสายพันธุ์สุนัขเพื่อแสดงการจัดจำแนกในขชชั้นละเอียด (fine-grained classification) ในปี 2012 อิมเมจเน็ตเคยเป็นผู้ใช้เชิงการศึกษาที่ใหญ่ที่สุดของเม็กคันนิคอลเทิร์ก (Mechanical Turk) โดยคนงานระบุภาพเฉลี่ย 50 ภาพต่อนาที

## อ้างอิง

หมวดหมู่:ชุดข้อมูล
หมวดหมู่:คอมพิวเตอร์วิทัศน์
ซุปเครื่องใน

**ซุปเครื่องใน** บ้างเรียก **ซุปเนื้อ** หรือเรียกโดยย่อว่า **ซุป** เป็นอาหารไทยประเภทต้มหรือซุปชนิดหนึ่ง พบได้ทั่วไปในจังหวัดปัตตานี จังหวัดยะลา และจังหวัดนราธิวาส มีวัตถุดิบหลักคือเนื้อวัวและเครื่องในของวัวใกล้เคียงกับต้มเครื่องในของสำรับอาหารอีสาน หากแต่มีรูปแบบการปรุงที่ต่างออกไป แหล่งรวมร้านซุปที่มีชื่อเสียงคือซอยมัสยิดกาโบ ตรงข้ามกับสถานีรถไฟยะลา ซอยดังกล่าวมีร้านซุปที่มีชื่อเสียงรวมกันหลายร้าน จนได้รับสมญาว่า "ตรอกร้านซุป" ซึ่งแต่ละร้านจะมีรสชาติใกล้เคียงกัน พวกเขาต้องแข่งขันในด้านความสะอาด การบริการ และความรวดเร็วเป็นสำคัญ

ซุปเครื่องในจะใช้เนื้อวัวพื้นบ้านในจังหวัดยะลา โดยจะนำกระดูกขา กระดูกซี่โครง สมุนไพร และเครื่องในบางส่วนมาต้มราวสองชั่วโมง เพื่อทำเป็นน้ำซุป และทำการเสิร์ฟด้วยการปรุงแบบชามต่อชามด้วยน้ำตาล น้ำปลา น้ำมะนาว  พริกป่น พริกน้ำส้ม รองพื้นด้วยถั่วงอก ก่อนโรยด้วยหอมเจียว และต้นหอม เสิร์ฟพร้อมกับมะนาวผ่าซีก และน้ำจิ้มที่ทำจากน้ำตาล น้ำส้มสายชู กระเทียม มักรับประทานซุปเครื่องใน เข้าชุดกับข้าวสวยและไข่เจียว

นอกจากซุปเครื่องในแล้ว ยังมีซุปอีกประเภทหนึ่งซึ่งใกล้เคียงกัน เรียกว่า *ซุปช่อมาลี* หรือ *กูกู* (, กีบวัว) คือซุปที่มีเท้าวัวเป็นวัตถุดิบหลัก

## อ้างอิง

หมวดหมู่:อาหารไทยภาคใต้
หมวดหมู่:อาหารจากเนื้อวัว
ซิลวานี เบอร์ตัน

**ซิลวานี เบอร์ตัน** () เป็นนักการเมืองชาวดอมินีกา ซึ่งได้รับเลือกเป็นประธานาธิบดีดอมินีกา ในการเลือกตั้งประธานาธิบดีดอมินีกา พ.ศ. 2566 เธอเป็นผู้หญิงคนแรกและเป็นชนพื้นเมืองคาลินาโกคนแรก ที่ดำรงตำแหน่งประธานาธิบดีดอมินีกา

## ประวัติ
เบอร์ตันแต่งงานและมีลูกสองคน เธออายุ 58 ปีในเดือนสิงหาคม พ.ศ. 2566 ดังนั้นเธอจึงเกิดประมาณปี 2507-2509 เธอสำเร็จการศึกษาระดับปริญญาโทสาขาการจัดการโครงการและปริญญาตรีสาขาการพัฒนาชนบท

## บทบาททางการเมือง
เบอร์ตันเคยดำรงตำแหน่งปลัดกระทรวงต่าง ๆ ตั้งแต่ปี 2557 ภายในกระทรวงการพัฒนาชุมชน การอนุรักษ์สิ่งแวดล้อม การพัฒนาชนบทให้ทันสมัย ​​การพัฒนาคาลินาโก และการเสริมอำนาจการเลือกตั้ง การต่างประเทศ การค้า เยาวชนและบริการสังคม  ก่อนหน้านี้เบอร์ตันเคยดำรงตำแหน่งเจ้าหน้าที่ฝ่ายพัฒนาในกระทรวงกิจการคาลินาโกด้วย

เบอร์ตันได้รับการเสนอชื่อโดยพรรครัฐบาลดีแอลพี ที่นำโดยรูสเวลต์ สเกอร์ริต เพื่อสืบทอดตำแหน่งประธานาธิบดีชาลส์ ซาวารินที่กำลังจะพ้นจากตำแหน่ง การเสนอชื่อของเธอถูกปฏิเสธโดยผู้นำฝ่ายค้าน เจสมา พอล วิกเตอร์ ซึ่งนำไปสู่การเลือกตั้งภายในรัฐสภากับผู้ที่ได้รับการเสนอชื่อจากฝ่ายค้าน

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:ประธานาธิบดีดอมินีกา
หมวดหมู่:ผู้นำประเทศในปัจจุบัน
หมวดหมู่:นักการเมืองดอมินีกา
สมาคมกรีฑายุโรป

**สมาคมกรีฑายุโรป** ( หรือที่รู้จักกันทั่วไปในชื่อ **กรีฑายุโรป** เป็นหน่วยงานกำกับดูแลกีฬากรีฑาในทวีปยุโรป เป็นหนึ่งในหกสมาคมพื้นที่ขององค์กรกำกับดูแลกรีฑาของทั้งโลกคือ กรีฑาโลก กรีฑายุโรปมีสมาชิก 51 ชาติและมีสำนักงานใหญ่ในโลซาน

เดิมก่อตั้งในปี พ.ศ. 2475 ในฐานะคณะกรรมการยุโรป และได้แยกออกมาเป็นองค์กรอิสระในระหว่างการประชุมบูคาเรสต์ พ.ศ. 2512 การประชุมกรีฑายุโรปครั้งแรกจัดขึ้นที่ปารีสเมื่อวันที่ 6–8 ตุลาคม พ.ศ. 2513 โดย เอเดรียน เพาเลิน ชาวดัตช์ได้รับเลือกเป็น ประธานคนแรก จากองค์กรที่ดำเนินการโดยอาสาสมัครซึ่งมีสำนักงานตั้งอยู่ในประเทศบ้านเกิดของรักษาการเลขาธิการ กรีฑายุโรปได้พัฒนาเป็นองค์กรอาชีพที่มีสำนักงานใหญ่ถาวรในประเทศสวิตเซอร์แลนด์

กรีฑายุโรปดำเนินการและควบคุมการแข่งขันกีฬากรีฑาและการประชุมต่าง ๆ ทั่วทวีปยุโรป ทั้งประเภทในร่มและกลางแจ้ง

## อ้างอิง

## แหล่งข้อมูลอื่น

*Official website

หมวดหมู่:องค์กรกีฬา
หมวดหมู่:สหพันธ์กีฬาระหว่างประเทศ
เหมา อั้นอิง

**เหมา อั้นอิง** (; 24 ตุลาคม พ.ศ. 2465 – 25 พฤศจิกายน พ.ศ. 2493) เป็นนายทหารชาวจีน และเป็นบุตรชายคนโตของเหมา เจ๋อตง กับหยาง ไคฮุ่ย

เขาได้รับการศึกษาในกรุงมอสโก และเป็นทหารผ่านศึกในสงครามหลายครั้ง เขาเสียชีวิตจากการโจมตีทางอากาศในช่วงสงครามเกาหลี

## ปฐมวัย

เหมาเกิดที่โรงพยาบาลเซียงหย่า ของมหาวิทยาลัยจงหนาน ในเมืองฉางชา มณฑลหูหนาน มารดาของเขาคือ หยาง ไคฮุ่ย เป็นภรรยาคนที่สอง เหมา เจ๋อตง ผู้นำพรรคคอมมิวนิสต์จีน เธอถูกพรรคก๊กมินตั๋งประหารชีวิตในปี พ.ศ. 2473 เขาและน้องชายของเขา เหมา อั้นชิงได้หลบหนีไปยังนครเซี่ยงไฮ้ ตอนนั้นบิดาของพวกเขาอยู่ในมณฑลเจียงซี และพวกเขาได้เข้าเรียนในโรงเรียนอนุบาลต้าถง ซึ่งสนับสนุนอย่างลับ ๆ โดยพรรคคอมมิวนิสต์จีน เพื่อลูกหลานของผู้นำพรรคฯ และดำเนินการโดยต่ง เจี้ยนอู่ (董健吾) ภายใต้นามแฝง "บาทหลวงหวาง" 

ในปี พ.ศ. 2476 หลังจากที่ก๊กมินตั๋งขับไล่คอมมิวนิสต์จีนออกจากมณฑลเจียงซี การสนับสนุนโรงเรียนอนุบาลต้าถงก็หมดลง

## สงครามโลกครั้งที่สอง

## สงครามเกาหลีและการเสียชีวิต

## ข้อพิพาทเกี่ยวกับการเสียชีวิต

## ดูเพิ่ม
* ยาคอฟ ดซูกัสวิลี
* เจี๋ยง เหว่ย์กั๋ว

## อ้างอิง

หมวดหมู่:ทหารชาวจีน
หมวดหมู่:ชาวจีนในสหภาพโซเวียต
วัดสว่างอารมณ์ (จังหวัดสุพรรณบุรี)

**วัดสว่างอารมณ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดกับแม่น้ำท่าจีน ในตำบลพิหารแดง อำเภอเมืองสุพรรณบุรี จังหวัดสุพรรณบุรี ที่ดินตั้งวัดมีเนื้อที่ 13 ไร่  มีที่ธรณีสงฆ์ จำนวน 2 แปลง เนื้อที่ 26 ไร่

วัดสว่างอารมณ์ตั้งวัดเมื่อ พ.ศ. 2370 ได้รับพระราชทานวิสุงคามสีมาเมื่อ พ.ศ. 2479 วัดสว่างอารมณ์ได้รับการกล่าวถึงใน *[[นิราศสุพรรณ (สุนทรภู่)|นิราศสุพรรณ]]* ของสุนทรภู่ ความว่า

ด้านการศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2479

อาคารเสนาสนะที่สำคัญ ได้แก่ อุโบสถ กว้าง 26.54 เมตร ยาว 11.65 เมตร เป็นอาคารคอนกรีตเสริมเหล็ก ศาลาการเปรียญ กว้าง 18.80 เมตร ยาว 38.20 เมตร เป็นอาคารไม้ กุฏิสงฆ์ จำนวน 8 หลัง เป็นอาคารไม้ ศาลาบำเพ็ญกุศล จำนวน 1 หลัง  มณฑป และวิหารจัตุรมุข ปูชนียวัตถุ มีพระประธานประจำอุโบสถ และรูปหล่ออดีตเจ้าอาวาส 

## รายนามเจ้าอาวาส
*  พระครูฉันทวิริยคุณ
*  พระอธิการทิม
*  พระมานิต
*  พระสมุห์บุญชอบ มนฺตชาโต 

## อ้างอิง

สว่างอารมณ์
กษิดิศ สำเร็จ

**กษิดิศ สำเร็จ** (เกิด 26 มกราคม ค.ศ. 2001) เป็นนักเทนนิสชายชาวไทย

กษิดิศมีอันดับสูงสุดในระดับอาชีพ ATP อยู่ในอันดับที่ 622 โดยทำได้เมื่อวันที่ 13 มกราคม ค.ศ. 2020 นอกจากนี้ เขายังมีอันดับประเภทคู่ ATP ที่สูงที่สุดในระดับอาชีพ อันดับที่ 1,494 ซึ่งทำได้ในวันที่ 2 ธันวาคม ค.ศ. 2019

กษิดิศเป็นตัวแทนของทีมชาติไทยในเดวิสคัพ โดยที่เขามีสถิติชนะ/แพ้ ที่ 0–1 เกม

## ATP Challenger และ ITF World Tennis Tour รอบชิงชนะเลิศ

### บุคคล: 3 (1–2)

} Ilia Simakin
|3–6, 4–6
|-
|bgcolor=98FB98|ชนะ
|1–0
|
|style="background:#cffcff;"|M25 Nakhon Si Thammarat, Thailand
|style="background:#cffcff;"|World Tennis Tour
|Hard
| Sasikumar Mukund
|6–3, 6–3
|-
|}

## เครื่องราชอิสริยาภรณ์

## อ้างอิง

## แหล่งข้อมูลอื่น

หมวดหมู่:นักเทนนิสชาวไทย
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาไทยที่ได้เหรียญเงินซีเกมส์
หมวดหมู่:นักกีฬาไทยที่ได้เหรียญทองแดงซีเกมส์
สมาคมกรีฑาโอเชียเนีย

**สมาคมกรีฑาโอเชียเนีย** (; **OAA**) เป็นหน่วยงานกำกับดูแลกีฬากรีฑาในโซนโอเชียเนีย สำนักงานใหญ่ตั้งอยู่ใน วาร์ซิตี้เลคส์ โกลด์โคสต์, รัฐควีนส์แลนด์ ประเทศออสเตรเลีย

## ประวัติ
สมาคมกรีฑาโอเชียเนียก่อตั้งขึ้นในชื่อ **องค์กรกรีฑาสมัครเล่นโอเชียเนีย** (; **OAAA**) เมื่อวันที่ 21 สิงหาคม พ.ศ.2512 ระหว่างการประชุม "สภาผู้แทนของประเทศสมาชิกของพื้นที่ออสตราเลเซียน" ซึ่งจัดขึ้นที่พอร์ตมอร์สบี ในดินแดนปาปัวและนิวกินี ในระหว่างการแข่งขันกีฬาแปซิฟิกใต้ครั้งที่ 3 ต่อมาเปลี่ยนชื่อเป็น **องค์กรกรีฑาสมัครเล่นโอเชียเนีย** (; **OAA**) ในเดือนกุมภาพันธ์ พ.ศ. 2550

## สมาชิกสมาคม

## อ้างอิง

หมวดหมู่:องค์กรกีฬา
หมวดหมู่:สหพันธ์กีฬาระหว่างประเทศ
ซือลี่

thumb|300x300px| มณฑลของราชวงศ์ฮั่นตะวันออกในปี ค.ศ. 189
**ซือลี่** () หรือ **ซือลี่โจว** ()  ในคริสต์ศตวรรษที่ 5 ก่อตั้งขึ้นใหม่ในชื่อ **ซือโจว** () หรือที่รู้จักกันในชื่อ *มณฑลราชธานี* หรือ *มณฑลหลวง* เป็นมณฑล (州*โจว*) ของจีนโบราณ ครอบคลุมพื้นที่ของเมืองหลวงของราชวงศ์ฮั่น สองแห่ง ได้แก่ เตียงอั๋น (長安 *ฉางอาน*) และลกเอี๋ยง (洛陽 *ลั่วหยาง*) และมีพรมแดนทางทิศตะวันตกติดกับมณฑลเลียงจิ๋ว (涼州 *เหลียงโจว*)

มณฑลซือลี่อยู่ภายใต้การปกครองของขุนนางตำแหน่งซือลี่ (司隸 *Sī Lì* ) มณฑลซือลี่ประกอบด้วยเมือง (郡 *จฺวิ้น*) ต่าง ๆ ได้แก่ โห้หล้ำ (河南 *เหอหนาน*; อยู่บริเวณลกเอี๋ยง), ฮอตั๋ง (河東 *เหอตง*), โห้ลาย (河內 *เหอเน่ย์*), ฮองหลง (弘農 *หงหนง*), เกงเตียว (京兆 *จิงเจ้า*), โย่วฝูเฟิง (右扶風) และจั่วผิงอี้ (左馮翊; บริเวณเตียงอั๋น)

ในช่วงต้นคริสต์ศตวรรษที่ 5 อดีตมณฑลซือลี่ได้รับการก่อตั้งขึ้นใหม่เป็นมณฑลซือโจวโดยหลิว ยฺวี่ ผู้สถาปนาราชวงศ์หลิวซ่งในภายหลัง

## อ้างอิง

หมวดหมู่:มณฑลของจีนโบราณ
สมาคมกรีฑาอเมริกาเหนือ อเมริกากลาง และแคริบเบียน

**สมาคมกรีฑาอเมริกาเหนือ อเมริกากลาง และแคริบเบียน** (; **NACAC**) เป็นสมาพันธ์ระดับทวีปที่ควบคุมดูแลกีฬากรีฑาสำหรับองค์กรปกครองระดับชาติและสหพันธ์ระหว่างประเทศภายในทวีปอเมริกาเหนือ, อเมริกากลาง และ แคริบเบียน สมาคมนี้เป็นหนึ่งในหกสมาคมในพื้นที่ของกรีฑาโลก (WA) ซึ่งเดิมชื่อสหพันธ์กรีฑานานาชาติ (IAAF) สมาคมกรีฑาอเมริกาเหนือ อเมริกากลาง และแคริบเบียนก่อตั้งขึ้นเมื่อวันที่ 10 ธันวาคม พ.ศ. 2531 ในซานฮวน ปวยร์โตรีโก

## สมาชิกสมาคม

## อ้างอิง

หมวดหมู่:องค์กรกีฬา
หมวดหมู่:สหพันธ์กีฬาระหว่างประเทศ
โจว (นามสกุล 周)

**โจว** () เป็นนามสกุลจีน ในสถานที่ที่ใช้ระบบถอดอักษรแบบเวด-ไจลส์เช่นไต้หวัน โจวมักสะกดเป็น "**Chou**" (ㄓㄡ) และอาจมีการสะกดเป็น "Chiau", "Chau", "Chao", "Chew", "Chow", "Chiu", "Cho", "Chu", "Jhou", "Jou", "Djou", "Jue", "Jow" หรือ "Joe" โจวอยู่ในอันดับ 10 ของนามสกุลที่พบบ่อยที่สุดในจีนแผ่นดินใหญ่  ในปี พ.ศ. 2556 นามสกุลโจวถูกพบว่าเป็นนามสกุลที่พบบ่อยมากที่สุดเป็นอันดับ 10 ถูกใช้โดยผู้คนทั้งหมดราว 25,200,000 คนหรือร้อยละ 1.900 ของประชากร โดยมณฑลที่พบว่ามีการใช้มากที่สุดคือมณฑลหูหนาน ชื่อนามสกุลโจวมาจากราชวงศ์โจว เป็นหนึ่งในสิบนามสกุลที่พบบ่อยที่สุดในจีนตั้งแต่ยุคราชวงศ์หยวน เป็นนามสกุลลำดับที่ 5 ของกวีนิพนธ์*[[นามสกุล 100 ตระกูล]]* นามสกุลเกาหลี "'''จู'''" และนามสกุลเวียดนาม "'''เจิว'''" (Châu) หรือ "จู" (Chu) ต่างก็มีที่มาจากจากอักษรจีนเดียวกันคือ 周 อักษรนี้ยังมีความหมายว่า "รอบ" คำว่า*โจว*อาจหมายถึงนามสกุลอื่น ๆ ที่พบไม่บ่อย ได้แก่ ,  และ 

## อ้างอิง

## แหล่งข้อมูลอื่น
* Chinese Zhou surname history

หมวดหมู่:นามสกุล
หมวดหมู่:นามสกุลจีน
เชอวอน ฮอฮี

**เชอวอน เบอร์นาเด็ตต์ ฮอฮี** หรือ **ฮ่อ สี่ พู่ย** ในภาษาจีนกวางตุ้ง (; ; เกิด 31 ตุลาคม ค.ศ. 1997) เป็นนักกีฬาว่ายน้ำชาวฮ่องกง เธอเป็นนักว่ายน้ำชาวฮ่องกงคนแรกที่ได้รับเหรียญโอลิมปิก และเป็นนักกีฬาฮ่องกงคนแรกที่ได้รับเหรียญรางวัลได้มากกว่าหนึ่งเหรียญในโอลิมปิกเกมส์ โดยคว้าสองเหรียญเงินในรายการฟรีสไตล์ 100 เมตรและฟรีสไตล์ 200 เมตรในโอลิมปิกฤดูร้อน 2020 ที่โตเกียว ในการแข่งขันว่ายน้ำชิงแชมป์โลกระยะสั้น 2021 ที่จัดขึ้นในปีเดียวกัน เธอได้รับสองเหรียญทองและหนึ่งเหรียญทองแดง และเป็นนักกีฬาชาวฮ่องกงคนแรกที่ทำลายสถิติโลกในการแข่งขันชิงแชมป์โลกระยะสั้นในรายการฟรีสไตล์ 200 เมตร

## สถิติโลก
### ระยะสั้น (25 เมตร)

## อ้างอิง

## แหล่งข้อมูลอื่น
* 
* 

หมวดหมู่:นักว่ายน้ำชาวฮ่องกง
หมวดหมู่:นักว่ายน้ำในโอลิมปิกฤดูร้อน 2016
หมวดหมู่:นักว่ายน้ำในโอลิมปิกฤดูร้อน 2020
หมวดหมู่:นักว่ายน้ำในโอลิมปิกฤดูร้อน 2024
หมวดหมู่:ศิษย์เก่าจากมหาวิทยาลัยมิชิแกน
หมวดหมู่:ผู้ครองสถิติโลกกีฬาว่ายน้ำ
หมวดหมู่:นักกีฬาฮ่องกงที่ได้เหรียญเงินโอลิมปิก
หมวดหมู่:นักกีฬาฮ่องกงที่ได้เหรียญทองแดงโอลิมปิก
หมวดหมู่:นักกีฬาฮ่องกงที่ได้เหรียญทองเอเชียนเกมส์
หมวดหมู่:นักกีฬาฮ่องกงที่ได้เหรียญทองแดงเอเชียนเกมส์
โจว (นามสกุล 鄒)

**โจว** () เป็นนามสกุลจีนที่พบบ่อยที่สุดเป็นอันดับที่ 67 มีที่มาจากชื่อรัฐโจว (鄒) ในยุควสันตสารทของจีนโบราณ จากความหลากหลายของภาษาจีน โจวจึงสามารถถอดอักษรเป็น Chow, Chau, Tsau, Trau, Tsou, Tjeuw หรือ Chew โจวเป็นนามสกุลลำดับที่ 35 ในกวีนิพนธ์*[[นามสกุล 100 ตระกูล]]*

## บุคคลที่มีชื่อเสียง
*โจว เหยี่ยน (鄒衍; 305–240 ปีก่อนคริสตกาล) นักปรัชญาชาวจีนผู้มีชื่อเสียงในฐานะตัวแทนนักคิดของสำนักหยิน-หยาง (หรือสำนักธรรมชาตินิยม) ในยุตร้อยสำนักคิด
*โจว หรง (鄒容; ค.ศ. 1885–1905) นักปฏิวัติต่อต้านราชวงศ์ชิง
*โจว เจ๋อ (鄒喆; ค.ศ. 1636– ประมาณ ค.ศ. 1708) จิตรกรชาวจีนในยุคราชวงศ์ชิง
*โจว เทาเฟิ่น (鄒韜奮; ค.ศ. 1895–1944) นักหนังสือพิมพ์ชาวจีน
*โจว เจียหฺวา (鄒家華; เกิด ค.ศ. 1926) รองนายกรัฐมนตรีของจีน บุตรชายของโจว เทาเฟิ่น

## อ้างอิง

หมวดหมู่:นามสกุล
หมวดหมู่:นามสกุลจีน
100 ผู้ทรงอิทธิพลในจีนของฟอบส์

thumb

**100 ผู้ทรงอิทธิพลในจีนของฟอบส์** () เป็นรายชื่อที่เผยแพร่เป็นประจำทุกปีโดย *[[ฟอบส์]]* ซึ่งจัดอันดับผู้มีชื่อเสียงที่ทรงอิทธิพลของจีน 100 อันดับ ตีพิมพ์ครั้งแรกใน ค.ศ. 2004 คล้ายคลึงกับ100 ผู้ทรงอิทธิพล ที่เผยแพร่โดย *ฟอบส์* เช่นกัน ปัจจัยที่นำมาพิจารณาได้แก่ รายได้ จำนวนผู้เข้าชมเว็บไซต์ค้นหา ตลอดจนการปรากฏตัวบนหนังสือพิมพ์ นิตยสาร และโทรทัศน์

ในปี ค.ศ. 2010 การจัดอันดับเริ่มรวมผู้มีชื่อเสียงชาวจีนที่เกิดใน ฮ่องกง, ไต้หวัน และประเทศหรือภูมิภาคอื่น ๆ ก่อนปี ค.ศ. 2010 รวมเฉพาะผู้มีชื่อเสียงที่เกิดในจีนแผ่นดินใหญ่เท่านั้น ในปี ค.ศ. 2016 รายชื่อดังกล่าวถูกยกเลิกเนื่องจาก "ฟอบส์" หยุดดำเนินการในจีน ในปี ค.ศ. 2017 รายการได้รับการรื้อฟื้นอีกครั้ง

## อ้างอิง

## แหล่งข้อมูลอื่น

* 2004 List
* 2005 List
* 2006 List
* 2007 List
* 2008 List
* 2009 List
* 2010 List
* 2011 List
* 2012 List
* 2013 List
* 2014 List
* 2015 List
* 2017 List

หมวดหมู่:รายชื่อชาวจีน
ฝน วีระสุนทร

**ฝน วีระสุนทร** หรือ **ประสานสุข วีระสุนทร** เป็นผู้กำกับภาพยนตร์ แอนิเมเตอร์ และศิลปินสตอรีบอร์ดชาวไทย ร่วมงานในการสร้างภาพยนตร์แอนิเมชันของดิสนีย์เรื่อง *[[ผจญภัยแดนคำสาปราชินีหิมะ]]* (พ.ศ. 2556), *[[ผจญภัยตำนานหมู่เกาะทะเลใต้]]* และ *[[นครสัตว์มหาสนุก]]* (ทั้งสองเรื่องในปี ค.ศ. 2559) ในฐานะศิลปินสตอรีบอร์ด ร่วมงานในฐานะหัวหน้าเนื้อเรื่องของภาพยนตร์*[[รายากับมังกรตัวสุดท้าย]]* (พ.ศ. 2564) เปิดตัวในฐานะผู้กำกับของภาพยนตร์เรื่อง*[[พรมหัศจรรย์]]*ในปี พ.ศ. 2566 โดยเป็นภาพยนตร์ที่กำกับร่วมกับคริส บัก

## ประวัติช่วงต้นและการศึกษา
ฝน วีระสุนทรเกิดที่จังหวัดชลบุรี ประเทศไทย ในวัยเด็กได้รับแรงบันดาลใจจากจากภาพยนตร์เรื่อง*[[ดัมโบ้]]* โดยเฉพาะฉากที่ออกแบบโดยแมรี แบลร์ ต่อมาเข้าศึกษาในโรงเรียนเตรียมอุดมศึกษาในกรุงเทพมหานคร ระหว่างที่ศึกษาในคณะแพทยศาสตร์โรงพยาบาลรามาธิบดี มหาวิทยาลัยมหิดล ได้รวบรวมแฟ้มภาพผลงานส่งให้กับไพฑูรย์ รัตนศิรินทราวุธ ศิษย์เก่าโรงเรียนเตรียมอุมศึกษาและแอนิเมเตอร์ที่ภายหลังทำงานที่วอลต์ดิสนีย์ฟีตเจอร์แอนิเมชันฟลอริดา  ไพฑูรย์แนะนำฝนให้ลาออกจากมหาวิทยาลัยมหิดลและย้ายไปอยู่สหรัฐอเมริกาเพื่อศึกษาวิจิตรศิลป์ที่วิทยาลัยศิลปะและการออกแบบโคลัมเบียด้วยทุนการศึกษา

## การทำงาน
หลังจากฝน วีระสุนทรสำเร็จการศึกษาในปี พ.ศ. 2547 ได้เข้าทำงานในหลายสตูดิโอ เช่น  6 พอยต์ฮาร์เนส, วอร์เนอร์บราเธอส์, นิกเคิลโลเดียนแอนิเมชันสตูดิโอส์ และอิลลูมิเนชันซึ่งฝนได้ทำงานในฐานะศิลปินเนื้อเรื่องของภาพยนตร์ *[[คุณปู่โลแรกซ์ มหัศจรรย์ป่าสีรุ้ง]]* (พ.ศ. 2555) และ *[[มิสเตอร์แสบร้ายเกินพิกัด 2]]* (พ.ศ. 2556) ในปี พ.ศ. 2554 ฝนเริ่มทำงานในแผนกเนื้อเรื่องที่วอลต์ดิสนีย์แอนิเมชันสตูดิโอส์ เริ่มต้นงานด้วยภาพยนตร์ *[[ผจญภัยแดนคำสาปราชินีหิมะ]]* (พ.ศ. 2556) ซึ่งภายหลังชนะเลิศรางวัลออสการ์ สาขาภาพยนตร์แอนิเมชันยอดเยี่ยมในปี พ.ศ. 2556 ต่อมาฝนทำงานในฐานะศิลปินเนื้อเรื่องของภาพยนตร์ดิสนีย์อื่น ๆ ได้แก่  *[[ผจญภัยตำนานหมู่เกาะทะเลใต้]]* (พ.ศ. 2559), *[[นครสัตว์มหาสนุก]]* (พ.ศ. 2559) และ *[[ราล์ฟตะลุยโลกอินเทอร์เน็ต]]* (พ.ศ. 2561) ภายหลังฝนได้เลื่อนขึ้นเป็นหัวหน้าของแผนกแอนิเมชันดิสนีย์ และรับผิดชอบในฐานะหัวหน้าเนื้อเรื่องของภาพยนตร์ *[[รายากับมังกรตัวสุดท้าย]]* ในปี พ.ศ. 2564

ในวันที่ 9 กันยายน พ.ศ. 2565 ระหว่างงานนำเสนอดี 23 ประจำปี พ.ศ. 2565 ดิสนีย์แอนิเมชันประกาศว่าภาพยนตร์เรื่องถัดไปคือเรื่อง *[[พรมหัศจรรย์]]* ซึ่งคริส บักและฝนเป็นผู้กำกับ ฝนได้รับการยกย่องจากรัฐบาลไทยว่าเป็นศิลปินชาวไทยคนแรกที่กำกับภาพยนตร์แอนิเมชันของดิสนีย์

## ชีวิตส่วนตัว
ปัจจุบันฝน วีระสุนทรอาศัยอยู่ในเมืองเบอร์แบงก์ รัฐแคลิฟอร์เนียกับสามี บุตรสาว และแมว 2 ตัว

## ผลงาน
### ภาพยนตร์

### ซีรีส์โทรทัศน์

## อ้างอิง

## แหล่งข้อมูลอื่น
*

หมวดหมู่:บุคคลที่ยังมีชีวิตอยู่
หมวดหมู่:นักวาดการ์ตูนไทย
หมวดหมู่:ผู้กำกับภาพยนตร์ชาวไทย
หมวดหมู่:ศิลปินจากจังหวัดชลบุรี
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากคณะแพทยศาสตร์โรงพยาบาลรามาธิบดี มหาวิทยาลัยมหิดล
หมวดหมู่:ชาวไทยในสหรัฐ
บาลงดอร์เฟมีแน็ง

**บาลงดอร์เฟมีแน็ง** หรือ **บาลงดอร์หญิง** (, ) เป็นรางวัลฟุตบอลที่ *[[ฟร็องส์ฟุตโบล]]* มอบเพื่อเป็นเกียรติแก่ผู้เล่นที่ถือว่าทำผลงานได้ดีที่สุดในฤดูกาลที่ผ่านมา มีการมอบรางวัลครั้งแรกใน ค.ศ. 2018 โดยอาดา เฮเกอร์เบิร์ก จากนอร์เวย์เป็นผู้ได้รับรางวัลคนแรก แซม เคอร์ กองหน้าชาวออสเตรเลีย และแวนดี เรอนาร์ กองหลังชาวฝรั่งเศส เป็นผู้เล่นเพียงสองคนที่ได้รับการเสนอชื่อเข้าชิงรางวัลนี้ทุกครั้งนับตั้งแต่ก่อตั้งรางวัลนี้ (2018, 2019, 2021, 2022, 2023) แซม เคอร์ เป็นผู้เล่นเพียงคนเดียวที่ได้รับการเสนอชื่อเข้าชิงใน 20 อันดับแรกทุกครั้ง และติดอยู่ใน 7 อันดับแรกอย่างต่อเนื่อง ใน ค.ศ. 2022 อาเลกเซีย ปูเตยัส กัปตันสโมสรบาร์เซโลนา กลายเป็นผู้เล่นคนแรกและคนเดียวที่คว้ารางวัลนี้สองครั้งติดต่อกัน

## อ้างอิง

หมวดหมู่:บาลงดอร์
หมวดหมู่:บาลงดอร์เฟมีแน็ง
100 ผู้ทรงอิทธิพลของฟอบส์

right|200px|alt=Forbes logo

**100 ผู้ทรงอิทธิพลของฟอบส์** () เป็นรายชื่อการจัดอันดับประจำปีที่รวบรวมและเผยแพร่โดยนิตยสาร *[[ฟอบส์]]* เริ่มต้นตั้งแต่ปี ค.ศ. 1999 เริ่มต้นด้วยรายชื่อผู้มีชื่อเสียงในวงการบันเทิง ''Forbes'' Top 40 จนถึงปี ค.ศ. 2014 การจัดอันดับพิจารณาจากปัจจัยต่าง ๆ ได้แก่ รายได้ ยอดผู้ติดตามโซเชียลมีเดีย การขึ้นปกนิตยสาร และช่วงของตัวชี้วัดเชิงคุณภาพ โดยมีจุดประสงค์เพื่อ "การวัดความมีอิทธิพล" ตั้งแต่ปี ค.ศ. 2015 *ฟอบส์* ได้แยกปัจจัยรายได้ก่อนหักภาษี (ตั้งแต่เดือนมิถุนายนของปีก่อนหน้าจนถึงเดือนมิถุนายนของปีที่จัดพิมพ์) เท่านั้น โดยจะหักภาษีสำหรับผู้จัดการ ทนายความ และต้นสังกัด

## รายชื่อ 100 ผู้ทรงอิทธิพล

รายชื่อ 10 อันดับแรกของแต่ละปีนับตั้งแต่เริ่มการจัดอันดับ

### ปี ค.ศ. 2000

## อ้างอิง

## แหล่งข้อมูลอื่น
* of The *Celebrity 100* (ลาสุด)
สมาคมกรีฑาแพนอเมริกัน

**สมาคมกรีฑาแพนอเมริกัน** (; อักษรย่อ: **APA**; ) เป็นสมาพันธ์ระดับภูมิภาคแห่งใหม่ที่ควบคุมดูแลกีฬากรีฑาสำหรับองค์กรปกครองระดับชาติและสหพันธ์ข้ามชาติใน ทวีปอเมริกาเหนือ อเมริกากลาง อเมริกาใต้ และแคริบเบียน แทนที่คณะกรรมการกรีฑาแพนอเมริกัน

องค์กรนี้ก่อตั้งขึ้นเมื่อวันที่ 28 ตุลาคม พ.ศ. 2554 ระหว่างการแข่งขันกีฬาแพนอเมริกัน ครั้งที่ 16 ใน กวาดาลาฮารา รัฐฮาลิสโก ประเทศเม็กซิโก ประธานคนแรกคือวิกเตอร์ โลเปซ จากปวยร์โตริโก ซึ่งเป็นอดีตประธานของสมาพันธ์กีฬาอเมริกากลางและแคริบเบียน (CACAC)

## สมาชิก
เนื่องจากธรรมนูญระบุว่า สมาชิกในสมาคมจะประกอบด้วยสหพันธ์ที่เป็นสมาชิกกรีฑาโลก ซึ่งเป็นสมาชิกของสมาคมกรีฑาอเมริกาเหนือ อเมริกากลาง และแคริบเบียน (NACAC) และ กรีฑาอเมริกาใต้ (CONSUDATLE) ตามที่ให้สัตยาบันต่อกรีฑาโลก ในขณะนี้ APA ประกอบด้วยสหพันธ์สมาชิก 44 แห่ง โดยแบ่งเป็น สมาชิกของ NACAC 31 แห่ง เป็นสมาชิกของ CONSUDATLE 13 แห่ง ซึ่งหมายความว่า APA ยังประกอบด้วยสมาชิก IAAF อีก 3 แห่งที่คณะกรรมการโอลิมปิกแห่งชาติยังไม่ได้รับการยอมรับ ซึ่งไม่ได้เป็นสมาชิกขององค์การกีฬาแพนอเมริกัน ได้แก่ แองกวิลลา มอนต์เซอร์รัต และหมู่เกาะเติกส์และเคคอส

## อ้างอิง

## แหล่งข้อมูลอื่น
* 

หมวดหมู่:องค์กรกีฬา
หมวดหมู่:สหพันธ์กีฬาระหว่างประเทศ
กีฬาโรลเลอร์ในเอเชียนเกมส์ 2022

**กีฬาโรลเลอร์ในเอเชียนเกมส์ 2022** จัดขึ้นที่ศูนย์กีฬาโรลเลอร์เฉียนถัง หางโจว ประเทศจีน ตั้งแต่วันที่ 24 กันยายน – 7 ตุลาคม ค.ศ. 2023

## กำหนดการแข่งขัน

## ตารางสรุปเหรียญรางวัล

## ประเทศที่เข้าร่วมแข่งขัน
นักกีฬาทั้งหมด 138 คนจาก 12 ชาติเข้าร่วมการแข่งขันกีฬาโรลเลอร์ในเอเชียนเกมส์ 2022:

*
*
*
*
*
*
*
*
*
*
*
*

## อ้างอิง

## แหล่งข้อมูลอื่น

หมวดหมู่:กีฬาในเอเชียนเกมส์ 2022
โรลเลอร์
กีฬาหมากรุกจีนในเอเชียนเกมส์ 2022

**กีฬาหมากรุกจีนในเอเชียนเกมส์ 2022** จัดขึ้นที่ห้องหมากรุกหางโจวฉีหยวน (Zhili) หางโจว ประเทศจีน ตั้งแต่วันที่ 28 กันยายน – 7 ตุลาคม ค.ศ. 2023

## กำหนดการแข่งขัน

## ผู้ได้รับเหรียญรางวัล

## ตารางสรุปเหรียญรางวัล

## ประเทศที่เข้าร่วมแข่งขัน
นักกีฬาทั้งหมด 39 คนจาก 9 ชาติจะแข่งขันกีฬาหมากรุกจีนในเอเชียนเกมส์ 2022:

*
*
*
*
*
*
*
*
*

## อ้างอิง

## แหล่งข้อมูลอื่น
*Xiangqi at the 2022 Asian Games 

หมวดหมู่:กีฬาในเอเชียนเกมส์ 2022
หมากรุกจีน
กีฬาซอฟต์บอลในเอเชียนเกมส์ 2022

**กีฬาซอฟต์บอลในเอเชียนเกมส์ 2022** จัดขึ้นที่ศูนย์วัฒนธรรมกีฬาเบสบอลและซอฟต์บอลเฉาจิ่ง ในเฉาจิ่ง, มณฑลเจ้อเจียง, ประเทศจีน ตั้งแต่วันที่ 26 กันยายนถึง 2 ตุลาคม ค.ศ. 2023 มีเพียงรายการเดียวคือซอฟท์บอลหญิง

## กำหนดการแข่งขัน

## ผู้ได้รับเหรียญรางวัล

## ตารางสรุปเหรียญรางวัล

## ผลการแข่งขัน
เวลาทั้งหมดเป็นเวลามาตรฐานของจีน(UTC+08:00)

### รอบแบ่งกลุ่ม
#### กลุ่มเอ



----


----


----


----


----


#### กลุ่มบี



----


----


----


----


----


### รอบจัดอันดับ

----

----

----

### Super round

----

----

----

### ชิงเหรียญทองแดง

### ชิงชนะเลิศ

## อ้างอิง

## แหล่งข้อมูลอื่น
*Official Result Book – Softball 

หมวดหมู่:กีฬาในเอเชียนเกมส์ 2022
ซอฟต์บอล